കനയ്യ കൈ പിടിച്ചു ന്യൂഡല്ഹി: അഭ്യൂഹങ്ങള്ക്കൊടുവില് കനയ്യകുമാര് സി.പി.ഐ. വിട്ടു കോണ്ഗ്രസില്. ഗുജറാത്തിലെ സ്വതന്ത്ര എം.എല്.എയും ദളിത് നേതാവുമായ ജിഗ്നേഷ് മേവാനി കോണ്ഗ്രസിനു പിന്തുണ പ്രഖ്യാപിച്ചു. ന്യൂഡല്ഹിയിലെ എ.ഐ.സി.സി. ആസ്ഥാനത്ത് രാഹുല് ഗാന്ധി, കെ.സി. വേണുഗോപാല് തുടങ്ങിയ നേതാക്കള് േചര്ന്ന് ഇരുവരെയും സ്വീകരിച്ചു. ജെ.എന്.യു. സ്റ്റുഡന്റ്സ് യൂണിയന് പ്രസിഡന്റായിരുന്ന കനയ്യകുമാര് 2019ലെ പൊതുതെരെഞ്ഞടുപ്പിനു മുമ്ബാണു സി.പി.ഐയില് ചേര്ന്നത്. തുടര്ന്ന് സ്വന്തം നാടായ ബിഹാറിലെ ബെഗുസരായി ലോക്സഭാമണ്ഡലത്തില് ബി.ജെ.പി. നേതാവ് ഗിരിരാജ് സിങ്ങിനെതിരേ മത്സരിച്ചെങ്കിലും പരാജയപ്പെട്ടു. രാജ്യം ഭരിക്കുന്ന ഫാസിസ്റ്റ് ശക്തികളെ െചറുത്തുതോല്പ്പിക്കാന് കനയ്യകുമാറിനെയും മേവാനിയേയും പോലുള്ള ചെറുപ്പക്കാരായ നേതാക്കളുമൊത്ത് പ്രവര്ത്തിക്കുമെന്നു സംഘടനാചുമതലയുള്ള എ.ഐ.സി.സി. ജനറല് സെക്രട്ടറി കെ.സി. വേണുഗോപാല് പറഞ്ഞു. കനയ്യയേയും മേവാനിയേയും സ്വാഗതം െചയ്യുന്ന പോസ്റ്ററുകള് എ.ഐ.സി.സി. ആസ്ഥാനത്തിനു മുന്നില് പതിച്ചിരുന്നു. നേരത്തേ രാഹുല് ഗാന്ധി, എ.ഐ.സി.സി. ജനറല് സെക്രട്ടറി പ്രിയങ്ക ഗാന്ധി വാധ്ര എന്നിവരുമായി കനയ്യ കൂടിക്കാഴ്ച നടത്തി. കനയ്യ പാര്ട്ടിയെ ഒറ്റു കൊടുക്കുകയാണു ചെയ്തതെന്നു സി.പി.ഐ. ജനറല് സെക്രട്ടറി ഡി. രാജ പ്രതികരിച്ചു. പാര്ട്ടിയാണു കനയ്യയെ നേതാവാക്കിയത്. അര്ഹമായ അംഗീകാരം അദ്ദേഹത്തിനു നല്കി. പാര്ട്ടിയില്നിന്ന് ആരു പോയാലും വന്നാലും മുന്നോട്ടു തന്നെ പ്രയാണം ചെയ്യുമെന്നും രാജ വ്യക്തമാക്കി. പാര്ട്ടിയുടെ ഔദ്യോഗിക ഉത്തരവാദിത്വങ്ങളില്നിന്നു തന്നെ ഒഴിവാക്കണന്ന് ആവശ്യപ്പെട്ടുള്ള കനയ്യയുടെ കത്ത് ഇന്നലെ ഉച്ചകഴിഞ്ഞ് 1.19ന് ആണു തനിക്ക് ലഭിച്ചതെന്നും രാജ പറഞ്ഞു. അടുത്തവര്ഷം നിയമസഭാ െതരെഞ്ഞടുപ്പ് നടക്കാനിരിക്കുന്ന ഗുജറാത്തില് ജിഗ്നേഷ് മേവാനിയെ ഒപ്പംകൂട്ടുന്നതു ഗുണകരമാകുമെന്ന പ്രതീക്ഷയിലാണു കോണ്ഗ്രസ്.